EkBass/fiwiki-20250220-pages-articles huggingface dataset:
Motutapu

Motutapu on saari Haurakilahdella, Aucklandin kaupungista koilliseen, Uudessa- Seelannissa. Sen pinta-ala on 15,01 neliökilometriä. Saaren koko nimi on Te Motutapu a Taikehu, mutta lyhyempää nimeä käytetään useammin. Motutapun länsipuolella on Rangitoton saari, joka muodostui tulivuorenpurkauksessa noin 600 vuotta sitten. Motutapu on kuitenkin paljon tätä vanhempi. Motutapun alkuperäisistä metsistä ei ole paljon jäljellä, sillä niitä on raivattu 1800-luvulta lähtien. Kuitenkin 1990-luvulta alkaen saarelle on istutettu alkuperäisten lajien taimia. Saarella on tavattu yli 60 lintulajia ja useita liskolajeja. Ihmisen mukana saarelle on tullut useita vieraslajeja. Niitä on yritetty hävittää, ja esimerkiksi useita eläinlajeja on jo hävitetty. Toisen maailmansodan aikana Motutapulle ja muille Haurakilahden saarille rakennettiin linnoitteita Aucklandin sataman puolustamiseksi. Vuosina 1936–1944 Motutapulle rakennettiin muun muassa kasarmeja, maanalaisia ammusvarastoja, teitä ja tykkipatteri. Osa rakennelmista on edelleen jäljellä. == Lähteet == ==Aiheesta muualla== Luokka:Uuden-Seelannin saaret
Türi

Türi () on kaupunki Viron keskiosassa Pärnunjoen varrella Järvamaalla. Türissä on 5 257 asukasta (1.1.2015) ja sen pinta-ala on 9,80 neliökilometriä. Hallinnollisesti Türi on epäitsenäinen kaupunki ja se kuuluu Türin kuntaan. == Historia == Ensimmäinen maininta Türistä on vuodelta 1347. Kirkonkylä alkoi kasvaa 1900-luvun vaihteessa, kun Türiin perustettiin sellutehdas ja Tallinnan ja Viljandin välinen rautatie valmistui. Türi sai kaupunkioikeudet 2. heinäkuuta 1926, ja kaupunkiin perustettiin radioasema 1937. Kesällä 1941 suurin osa kaupungista tuhoutui sodassa. Türin kaupunki yhdistettiin vuonna 2005 Türin maalaiskunnan kanssa Türin kunnaksi, ja uuden kunnan kaupunkikeskuksesta tuli niin sanottu epäitsenäinen kaupunki (). Vuoden 2017 kuntauudistuksessa Türin kunta yhdistettiin ja Väätsan ja Kärun kuntien kanssa jälleen uudeksi Türin kunnaksi. Türi on Türin kunnan keskuspaikka. ==Väestö== Vuoden 2011 väestönlaskennan mukaan Türin epäitsenäisessä kaupungissa oli 5 410 asukasta, joista 5 127 (94,8 %) oli virolaisia, 135 (2,5 %) venäläisiä ja 144 (2,7 %) muita kansallisuuksia. == Kulttuuri ja talous == Türissa järjestetään vuosittain keväällä isot puutarhamessut. Vuonna 2000 Viron pääministeri Mart Laar julisti Türin Viron ”kevätpääkaupungiksi”. == Kuvia == Türi Kesklinna kalmistu.jpg Kitsarööpmeline auruvedur K-4-110 Türi jaamas.jpg Türi trainstation.jpg Türi tehisjärv11.JPG == Lähteet == == Aiheesta muualla == * Luokka:Viron epäitsenäiset kaupungit
Kiila (albumi)

__NOTOC__ Kiila on suomalaisen Apulanta-yhtyeen kahdeksas studioalbumi. Se äänitettiin toukokuun 2004 ja tammikuun 2005 välillä ja julkaistiin 16. maaliskuuta 2005. Tyyliltään levy on vakavaa ja paikoin raskasta rockia. Osassa albumin kappaleista on mukana jousisoittimia, joihin sovitukset on tehnyt Anssi Tikanmäki. Albumi myi kultaa julkaisupäivänään, ja myöhemmin myös platinaa, yli 50 000 kappaletta ollen Apulannan menestynein albumi. Kiilalta julkaistiin kaksi singleä, Pahempi toistaan ja Armo, joista kummastakin tuli runsaasti soitettu radiohitti. Kaukaa lähelle -kappaleessa kitaraa soitti Nightwish-yhtyeen Emppu Vuorinen. Bassoa albumilla soittaa ensimmäistä kertaa basisti Sami "Parta-Sami" Lehtinen. Lehtisellä on ollut kokemusta Apulannasta aikaisemmilta vuosilta toimiessaan Apulannan kiertuekitaristina. Albumi nousi Suomen virallisen listan sijalle 1. == Kappaleet == # # # # # # # # # # == Kokoonpano == * Toni Wirtanen – laulu, kitara * Simo ”Sipe” Santapukki – rummut * Sami Lehtinen – basso == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Vuoden 2005 albumit Luokka:Apulannan albumit
Laura Giordano

Laura Giordano on Palermossa 1979 syntynyt sopraano ja oopperalaulaja. Laura Giordano aloitti lauluopintonsa 16-vuotiaana ja osallistui joihinkin tuotantoihin (Rigoletto, Tosca, Ruusuritari) Palermon Teatro Massimossa ja Catanian Teatro Massimo di Bellinissä. Hän voitti Operalaboratorio-kilpailun kahdesti peräkkäin 1997-98 ja lauloi pääroolin Donizetin oopperassa I pazzi per progetto ja Rossinin Adinassa. Vuosina 1998-99 hän opiskeli ensin Maria Chiaran, sitten Alida Ferrarinin johdolla. ==Laulettuja rooleja== :(luettelo on epätäydellinen) ===1999=== *Offenbach: Orphée aux enfers (Teatro di Verdura di Villa Castelnuovo, Palermo) ===2000=== *Massenet: Werther \- Sophie (Teatro Massimo, Palermo) ===2001=== *Verdi: Naamiaishuvit - Oscar (mm. Teatro Regio, Parma (Verdin 100-vuotisjuhlallisuuksissa) *Orff: Carmina Burana (Teatro Fraschini, Pavia) *Konsertti Pietarissa Pietarin filharmonisen orkesterin kanssa *Mozart: Kronüngsmesse (La Coruñan Mozart-festivaaleilla) ===2002=== *Rossini: Il Matrimonio segreto (mm. Théâtre des Champs Elysées, Pariisi) *Rossini: Italialainen Algeriassa \- Elvira (La Coruñan Mozart- festivaaleilla) *Vivaldi: L'Olimpiade (Beaunen festivaaleilla) *Fauré: Requiem (Teneriffa) ===2003=== *Donizetti: Rykmentin tytär \- Marie (Lecce) *Schubert: Messu E-duurissa (Saint-Denis'n festivaaleilla) ===2004=== *Mozart: Figaron häät \- Susanna (Teatro Carlo Felice, Genova) *Rossini: Matka Reimsiin \- Corinna (Teatro Real, Madrid) *Verdi: Falstaff \- Nannetta (mm. Teatro alla Scala, Milano) *Verdi: Naamiaishuvit \- Oscar (mm. Opéra de Nice, Nizza) *Donizetti: Lemmenjuoma \- Adina (Las Palmas) *Mozart: Così fan tutte \- Despina (Santiago, Chile) ==Levytyksiä== *Vivaldi: L'Olimpiade (opus #111) ==Tulevia töitä== *Falstaff (Brysselin Théâtre de la Monnaiessa kesäkuussa 2006) *Rykmentin tytär (Savonlinnan oopperajuhlilla 2006) Luokka:Italialaiset oopperalaulajat Luokka:Sopraanot Luokka:Vuonna 1979 syntyneet Luokka:Elävät henkilöt
Swallow the Sun

Swallow the Sun on melodista doom- ja death metal -musiikkia esittävä yhtye Jyväskylästä. == Historia == Swallow the Sunin perusti kitaristi Juha Raivio vuonna 2000. Kolmen vuoden päästä vuonna 2003 yhtye äänitti ensimmäisen tuotoksensa, demon nimeltä Out of This Gloomy Light, joka sisälsi neljä kappaletta. Samana vuonna yhtye allekirjoitti levytyssopimuksen Firebox Recordsin kanssa, ja saman vuoden aikana julkaistiin debyyttialbumi The Morning Never Came. Inferno-lehti valitsi yhtyeen vuoden tulokkaaksi.Subtv Huhtikuussa 2005 Swallow the Sun julkaisi singlen Forgive Her..., jolla on myös cover-versio Candlemass-yhtyeen kappaleesta "Solitude". Single nousi ensimmäisellä viikolla Suomen singlelistan sijalle 4. Elokuussa 2005 ilmestyi yhtyeen toinen albumi Ghosts of Loss, joka nousi listalla sijalle 8. Swallow the Sunin kolmannen albumin Hope julkaisi 7. helmikuuta 2007 Spinefarm Records. Albumin äänitykset tehtiin Seawolf-studiolla Suomenlinnassa syys- ja lokakuussa 2006. Albumi nousi Suomen albumilistalle sijalle 3. 14\. toukokuuta 2009 Swallow the Sun ilmoitti virallisella sivustollaan rumpali Pasi Pasasen jättävän yhtyeen. Pasasella ei omien sanojensa mukaan enää ollut tarpeeksi motivaatiota Swallow the Sunissa työskentelyyn. Hänen tilalleen tuli Kai Hahto. Neljäs albumi New Moon julkaistiin Suomessa 4. marraskuuta 2009, viides albumi, Emerald Forest and the Blackbird 1. helmikuuta 2012 ja kuudes albumi, Songs from the North I, II & III 13. marraskuuta 2015. Joulukuussa 2018 yhtye ilmoitti, että Juho Räihä on yhtyeen vakituinen kitaristi. Yhtyeestä julkaistaan tammikuussa 2024 Matti Riekin kirjoittama kirja. == Jäsenet == * Juuso Raatikainen – rummut (2015–) * Matti Honkonen – basso (2001–) * Mikko Kotamäki – laulu (2001–) * Juha Raivio – kitara (2000–) * Juho Räihä – kitara (2018–) === Entiset jäsenet === * Pasi Pasanen – rummut (2000–2009) * Kai Hahto – rummut (2009–2015) * Aleksi Munter – kosketinsoittimet (2001–2016) * Markus Jämsen – kitara (2001–2018) * Jaani Peuhu – kosketinsoittimet (2018–2021) == Diskografia == ;Studioalbumit * * Virallisella listalla sija 8 * * * * * * * ;Livealbumit * EP:t * ;Singlet * ”Forgive Her...” (2005, Firebox Records) * ”Don’t Fall Asleep” (2007, Spinefarm Records) * ”Upon the Water” (2019) * ”Firelights” (2019) * ”Woven into Sorrow” (2021) * ”Enemy” (2021) * ”Innocence Was Long Forgotten” (2024) * ”What I Have Become” (2024) ;Demot * == Lähteet == == Aiheesta muualla == * Virallinen sivusto * Official Fan club * * Noise.fi * Diskografia sivustolla Discogs.com * Luokka:Suomalaiset death metal -yhtyeet Luokka:Seulonnan keskeiset artikkelit Luokka:Suomalaiset doom metal -yhtyeet Luokka:Jyväskylän musiikki
Luettelo tenoreista

Tämä on kansallisuuksien mukaan osioihin jaettu luettelo oopperalaulajista, joiden ääniala on tenori. ==Argentiinalaisia== *José Cura *Raúl Giménez *Marcelo Álvarez ==Chileläisiä== *Ramón Vinay ==Englantilaisia== *Jonathan Antoine *Philip Langridge *Peter Pears *Paul Potts *Ian Bostridge *Stuart Burrowes ==Espanjalaisia== *Giacomo Aragall *José Carreras *Plácido Domingo *Alfredo Kraus ==Irlantilaisia== *John McCormack ==Italialaisia== *Carlo Bergonzi *Enrico Caruso *Franco Corelli *Andrea Cesare Coronella *Beniamino Gigli *Mario Lanza *Giacomo Lauri-Volpi *Giovanni Martinelli *Mario Del Monaco *Vincenzo Da Scola *Giuseppe Di Stefano *Luciano Pavarotti *Tito Schipa *Ferruccio Tagliavini *Francesco Tamagno *Giovanni Zenatello ==Itävaltalaisia== *Richard Tauber ==Kanadalaisia== *Ben Heppner *Léopold Simoneau *Jon Vickers ==Meksikolaisia== *Ramón Vargas *Rolando Villazón ==Perulaisia== *Juan Diego Flórez ==Ranskalaisia== *Roberto Alagna *Raoul Jobin *Georges Thill ==Ruotsalaisia== *Einar Beyron *Jussi Björling *Nicolai Gedda ==Saksalaisia== *Fritz Wunderlich *Siegfried Jerusalem *René Kollo *Max Lorenz *Rudolph Schock *Peter Schreier *Ludwig Suthaus *Gerhard Unger *Wolfgang Windgassen *Jonas Kaufmann *Thomas Piffka *Stefan Vinke ==Slovenialaisia== *Anton Dermota ==Suomalaisia== *Aki Alamikkotervo *Jyrki Anttila *Petri Bäckström *Niall Chorell *Ari Grönthal *Eero Erkkilä *Jeremias Erkkilä *Pentti Hietanen *Anssi Hirvonen *Reijo Ikonen *Joni Jarkko *Hannu Jurmu *Esko Jurvelin *Tuomas Katajala *Kalle Koiso-Kanttila *Pekka Kuivalainen *Kari Kuoppa *Timo Kuusisto *Topi Lehtipuu *Peter Lindroos *Jussi Myllys *Jyrki Niskanen *Mika Nisula *Pekka Nuotio *Markus Nykänen *Tom Nyman *Elias Palola *Mika Pohjonen *Heikki Rainio *Seppo Ruohonen *Mikko Salakari *Petrus Schroderus *Jorma Silvasti *Raimo Sirkiä *Juhana Suninen *Veikko Tyrväinen ==Sveitsiläisiä== *Eric Tappy ==Tanskalaisia== *Lauritz Melchior ==Uusiseelantilaisia== *Simon O'Neill ==Venäläisiä== *Vladimir Atlantov *Konstantin Pluzhnikov *Dmitry Golovnin *Evgeny Akimov *Yuri Marusin *Vladimir Galouzin *Maxim Aksenov ==Yhdysvaltalaisia== *James King *Richard Leech *James McCracken *Jan Peerce *Neil Shicoff *Jess Thomas *Richard Tucker ==Katso myös== *Luettelo altoista *Luettelo baritoneista *Luettelo bassobaritoneista *Luettelo kontratenoreista *Luettelo mezzosopraanoista *Luettelo sopraanoista Tenorit Tenorit
Elinkelpoinen vyöhyke

Elinkelpoinen vyöhyke on jokin maailmankaikkeudessa oleva tila, jolla voi ainakin teoriassa esiintyä elämää. Yleensä elinkelpoisella vyöhykkeellä tarkoitetaan Tähteä ympäröivää elämänvyöhykettä, jossa vesi voi esiintyä nestemäisenä planeetan pinnalla. Tämän vyöhykkeen sisäpuolella on liian kuumaa ja ulkopuolella liian kylmää elämälle. Tähteä elinkelpoisella vyöhykkeellä kiertävää planeettaa sanotaan usein kultakutriplaneetaksi vanhan kansansadun ”Kultakutri ja kolme karhua” mukaan. Lisäksi voidaan määritellä ns. galaktinen elämän vyöhyke eli se alue galaksissa, jossa olot ovat elämän olemassaololle suotuisimmat. Maan elinkelpoinen osa on biosfääri. == Aiheesta muualla == Luokka:Maan ulkopuolinen elämä Luokka:Eksoplaneettatutkimus Luokka:Avaruuden asuttaminen
Sopwith Camel

Sopwith Camel oli brittiläinen ensimmäisen maailmansodan aikainen hävittäjälentokone, jota pidettiin eräänä aikansa parhaista sotilaslentokoneista. Sopwith Aviation Company valmisti Camelia vuodesta 1916 lähtien noin 6 000 kappaletta. Koneen nimi Camel (”kameli”) tuli sen konekivääreitä peittävästä suojapellistä, joka muistutti kamelin kyttyrää. Camelit pudottivat 1 294 viholliskonetta. Tunnettu Sopwith Camelilla lentänyt mielikuvituslentäjä on Ressu, joka metsästää sillä Punaista paronia. == Tekniset tiedot == Moottorit: * Clerget 9B, 130 hv, vakiomalli * Clerget 9Bf, 140 hv * Le Rhône 9J, 110 hv * Bentley BR1, 150 hv, standardi Britannian laivaston ilmavoimien koneissa * Gnome Monosoupape 9B-2, 100 hv * Gnome Monosoupape 9N, 150 hv == Lähteet == * === Viitteet === == Aiheesta muualla == Luokka:Brittiläiset hävittäjälentokoneet Luokka:1910-luvun hävittäjälentokoneet Luokka:Sopwithin ilma-alukset
Henrich Focke

Henrich Focke (8. elokuuta 1890 Bremen – 25. helmikuuta 1979 Bremen, Länsi- Saksa) oli saksalainen lentokoneinsinööri, joka kehitti ensimmäiset helikopterit. Hän rakensi liitokoneen vuonna 1909 ja moottorilentokoneen, joka oli Kolthoff-Focke A III, vuonna 1910. A III oli alitehoinen, mutta lentokelpoinen. Seuraava kone vuonna 1912 A IV oli se, jolla hän itse lensi ensi kerran moottorikoneella. Hän aloitti yhteistyön Georg Wulfin kanssa 1913 ja he suunnittelivat Focke-Wulf A VI -koneen. Ensimmäisen maailmansodan jälkeen he jatkoivat kehittelyä. Seuraava kone sai tunnuksen A VII. Vuonna 1923 Wulf, tohtori Werner Neumann ja Focke perustivat Focke-Wulf-yhtiön, joka kehitti 1933–1945 Luftwaffelle suuren määrän lentokoneita. Focke meni naimisiin Louise Meyerin kanssa vuonna 1926.http://www.focke- windkanal.de/deutsch/all-fockelebenslauf.htm Focke-Wulf valmisti Juan de la Ciervan kehittämää autogiroa lisenssillä vuodesta 1933. Focke suunnitteli sen insipiroimana maailman ensimmäisen käyttökelpoisen helikopterin, Focke-Wulf Fw 61:n, jonka ensilento tehtiin 26. kesäkuuta 1936. 1937 osakkaat pakottivat Focken eroamaan nimeään kantavasta yhtiöstä. Paine on voinut olla myös poliittista. Hän perusti Focke-Achgelis -yhtiön Gerd Achgelisin kanssa. Se erikoistui helikoptereihin. Toisen maailmansodan jälkeen Focke työskenteli ranskalaisen SNCASE:n palveluksessa auttaen heitä SE-3000 matkustajahelikopterin kehityksessä, mikä perustui Focke-Achgelis Fa 223 Dracheen. SE-3000 teki ensilentonsa vuonna 1948. Hän työskenteli myös brasilialaiselle sotilasilmailun kehitysyhtiö CTA:lle, jolle hän kehitti kiinteäsiipistä Convertiblano VTOL-konetta ja kaksipaikkaista BF-1 Beija-Flor -helikopteria. Bremenissä hän kehitti kolmipaikkaista Kolibri-helikopteria (ensilento 1958), mitä varten hän rakensi tuulitunnelin hylättyyn lentokonehalliin. Tuulitunneli löydettiin uudestaan vuonna 1997, entisöitiin toimivaksi, ja toimii nykyään Henrich Fockelle omistettuna museona.http://www.focke-windkanal.de/ ==Lähteet== Luokka:Saksalaiset lentokonesuunnittelijat Luokka:Vuonna 1890 syntyneet Luokka:Vuonna 1979 kuolleet
Maankaltainen planeetta

Maankaltainen planeetta eli kiviplaneetta tai terrestrinen planeetta () on Maan, Venuksen, Marsin ja Merkuriuksen tyyppinen planeetta, jolla on enimmäkseen raudasta ja jossain määrin myös muista metalleista muodostunut ydin, kiviaineksesta muodostunut sula vaippa sekä kiinteä kuori. Suurin osa maankaltaisten planeettojen aineesta on yleensä silikaattikiveä. Vaikka niin kutsuttuja supermaapalloja jo tunnetaankin, toistaiseksi varmoja havaintoja varsinaisista maankaltaisista planeetoista muissa aurinkokunnissa ei ole. Helmikuussa 2009 julkaistu CoRoT-Exo-7b on kuitenkin suurella todennäköisyydellä ensimmäinen tällainen. Havaintojen puuttuminen on kuitenkin ennen kaikkea tekninen ongelma: maankaltaisten planeettojen pieni massa ja läpimitta tekevät toistaiseksi niiden havaitsemisen liian vaikeaksi. Tilanteen voidaan odottaa muuttuvan uuden sukupolven etsintäteleskooppien myötä. == Määritelmä == Maankaltaisiksi planeetoiksi kutsutaan planeettoja, jotka muistuttavat Maata. Ne ovat kivi- tai metalliplaneettoja, joilla on kova kuori. Aurinkokunnan neljä maankaltaista planeettaa ovat Maa, Mars, Merkurius ja Venus. Eksoplaneetoista maankaltaisiksi sanotaan planeettoja, joiden säde on vähintään puolet Maasta ja enintään kaksi kertaa Maan säde. Isompia kiviplaneettoja kutsutaan supermaiksi. Maankaltaistet planeetat ovat muodostuneet pääosin silikaattikivistä tai metallista, mikä erottaa ne kaasuplaneetoista. Maankaltaisten planeettojen rakenne on keskenään samansuuntainen. Niiden ydin on metallinen, usein rautainen. Sitä ympäröi silikaattinen vaippa. Kovassa kuoressa on erilaisia pinnanmuotoja, kuten kanjoneita, kraattereita ja tulivuoria. Maankaltaisten planeettojen kaasukehä on syntynyt vasta planeetan muodostumisen jälkeen vulkanismin tai komeettojen törmäyksen seurauksena, kun taas kaasujätteläisten kaasukehä on jäänne alkuperäisestä tähtisumusta. Maankaltaisten planeettojen luokitteluksi on esitetty useita kategorioita. Silikaattiplaneettoja ovat Aurinkokunnan maankaltaiset planeetat. Tämän lisäksi on erilaisia teoreettisia planeettamalleja. Rautaplaneetta on planeetta, joka on muodostunut lähes kokonaan raudasta. Sen tiheys on selvästi suurempi kuin muilla samanmassaisilla planeetoilla. Rautaplaneettoja saattaa syntyä erittäin lähellä keskustähteä, ja esimerkiksi Merkuriuksen metalliydin vastaa 60–70 prosenttia koko taivaankappaleen massasta. Ytimettömät planeetat ovat planeettoja, joissa ei ole ollenkaan metalliydintä. Ne ovat pääosin silikaattikiveä, ja niitä saattaa syntyä planeettakunnan reunoilla. Aurinkokunnassa ei ole ytimettömiä planeettoja, mutta kondriittimetoriitit ovat yleisiä. Hiiliplaneetta on puolestaan teoreettinen planeettaluokka, johon kuuluu taivaankappaleet, joilla on metalliydin ja hiilipohjaisista mineraaleista koostuva vaippa. == Katso myös == *Elinkelpoinen planeetta *Kiviplaneettojen synty == Lähteet == * Luokka:Seulonnan keskeiset artikkelit
Hammaslanka

thumb|vasen|Hammaslääkäri puhdistaa hammasvälejä hammaslangalla osana periodontaalista hoitoa. Hammaslanka on lanka, jolla puhdistetaan hampaiden välejä tavoitteena poistaa bakteeripeitettä eli plakkia sekä hammasväleihin mahdollisesti jääneitä ruoankappaleita hampaiden välipinnoilta ja ientaskuista. Hammaslangan materiaalina oli ennen lähinnä (vahattu) silkki, mutta nykyään sen ovat korvanneet keinomateriaalit, kuten nailon ja PTFE.Oral B: The History of Dental Floss Suosituksen mukaan hammaslankaa tulisi käyttää huolellisesti kerran päivässä. Hammaslankaa kuljetetaan varovasti sahaavin liikkein hampaiden välissä. Lanka kuljetetaan ensin toisen hampaan pintaa pitkin ientaskun pohjaan ja aloitetaan edestakaiset puhdistusliikkeet, jolloin lankaa kuljetetaan ylös hampaan pintaa pitkin. Sen jälkeen kuljetetaan hammaslanka papillan eli iennystermän yli viereisen hampaan pinnalle, joka puhdistetaan samalla tavalla. Yhdessä hammasvälissä puhdistetaan molempien hampaiden ientaskut. Hammaslangan käyttöön on myös suunniteltu erilaisia hammaslangoittimia ja langanviejiä, jotka helpottavat lankausta erityisesti suun takaosissa. Siltalanka on lanka, joka on tarkoitettu hammassiltojen ja -rautojen puhdistukseen. Siltalangassa toinen langanpää on neulamainen sillan tai rautojen alle pujottamisen helpottamiseksi. Kun lanka on saatu läpi, lanka vedetään puoleen väliin, jossa on paksumpi päällystetty kohta, jolla puhdistetaan silta tai raudat plakista. ==Lähteet== ==Aiheesta muualla== *Hammasvälien puhdistus Suomen Hammaslääkäriliitto Luokka:Suuhygienia
Ibn Fadlan

Ahmad ibn Fadlan (, Aḥmad ibn al-ʿAbbās ibn Rāšid ibn Ḥammād ibn Faḍlān) oli arabimatkailija ja kronikoitsija. Hän teki Bagdadin kalifin lähetystön sihteerinä matkan Volgalle noin vuonna 921, ja kuvaili siellä näkemäänsä barbaarista kansaa, jota useimmat tutkijat pitävät ruseina eli viikinkeinä. == Yhteys fiktioon == Michael Crichtonin kirja 13. soturi (13th Warrior) perustuu löyhästi Ibn Fadlanin kertomuksiin sekä muinaisenglantilaiseen Beowulf- runoelmaan. John McTiernan ja Crichton ohjasivat kirjan pohjalta elokuvan vuonna 1999. Kirjan päähenkilönä on Ibn Fadhlan. == Kirjallisuutta == * == Aiheesta muualla == * Otteita matkakertomuksesta Luokka:Arabialaiset tutkimusmatkailijat Luokka:Kronikoitsijat
Lännenpunaherukka

Lännenpunaherukka eli punaherukka (Ribes rubrum), jota kutsutaan usein myös punaviinimarjaksi, on herukoiden sukuun kuuluva pensaslaji, josta tunnetaan useita alalajeja. Suomessa pensasta esiintyy viljeltynä ja viljelykarkulaisena. Suomen suosituin viljelylajike on Punainen hollantilainen. Punaherukka kestää kylmää paremmin kuin mustaherukka, joten sitä voidaan kasvattaa jopa Lapissa. Punaherukkaa kasvaa koko maassa luonnonvaraisena; nämä kuuluvat kuitenkin lännenpunaherukan läheiseen sukulaislajiin pohjanpunaherukkaan (Ribes spicatum). Luonnonvarainen punaherukka on otettu viljelyyn jo varhain. Luonnonvaraisen muodon marjat ovat happamammat ja pienemmät kuin nykyisin viljellyillä lajikkeilla. Marja on maultaan voimakkaan hapan ja hiukan makea. Raikkaan makunsa ansiosta se on suosittu mehumarja. Sekä punaherukan marjat että lehdet ovat hyvin vitamiinipitoisia, ja niillä on todettu olevan joihinkin vaivoihin jopa terveyttävä vaikutus. Vaikka mustaherukka yhdistetään perinteisesti lääkkeelliseen käyttöön, englannin- ja saksankielisten yrttilääketieteen lähdeteoksien mukaan myös punaherukalla on kuumetta alentavia, hikoilua edistäviä, kuukautisvuotoa lisääviä, lievästi laksatiivisia, kutistavia, ruokahalua lisääviä, verta puhdistavia, diureettisia ja ruuansulatusta parantavia vaikutuksia. Jotkut näistä mainituista vaikutuksista ovat todennäköisiä, johtuen sen todistetusti korkeista C-vitamiinipitoisuuksista (80 mg per 100 g), hedelmähapoista sekä marjan sisältämistä kuiduista. Kuivatuista punaherukan lehdistä valmistetun teen on sanottu lievittävän kihdin ja reumatismin oireita sekä olevan hyödyksi heikosti parantuvissa haavoissa sekä kurlausnesteenä suun tulehduksissa. Musta- ja punaherukkamehuilla on todistettu olevan antibakteerinen vaikutus suun haitalliseen bakteeristoon. Punaherukka muistuttaa ulkonäöltään taikinamarjaa, mutta punaherukan marjat kasvavat suurempina, roikkuvina terttuina. Taikinamarja ei kuitenkaan ole myrkyllinen ja myös sen marjoja voi syödä. Valkoherukka ei ole oma lajinsa, vaan punaherukan muunnos. Se on kasvitieteellisesti punaherukka, jonka marjoista puuttuu kokonaan punaisen värin aiheuttava geeni. == Lähteet == == Aiheesta muualla == * Yrttitarha: Punaherukka (Ribes rubrum) * Puutarha.net: Punaherukka (Ribes rubrum) * Pinkka – Lajintuntemuksen oppimisympäristö: Punaherukkaryhmä (Ribes rubrum -ryhmä) * ITIS: Ribes rubrum * United States Department of Agriculture (USDA): Ribes rubrum * Flora of China: Ribes rubrum * Fineli: Punaherukan ravintosisältö Luokka:Herukat Luokka:Seulonnan keskeiset artikkelit
Roadrunner Records

Roadrunner Records on levy-yhtiö, jonka yhtyeet kuuluvat metal -luokkaan. Nykyään Roadrunnerin omistaa Warner Music Group. == Roadrunnerin yhtyeet == * 36 Crazyfists * 3 Inches of Blood * Airbourne * Anyone * Artillery (1990) * Black Label Society (2006 lähtien) * Caliban * Chimaira * Glassjaw * Cradle of Filth * Cynic * Deicide (1990-luvun alusta 2000-luvun alkuun) * DevilDriver * Downer (hajosi vuonna 2001) * DragonForce * Dream Theater * The Dresden Dolls * Faktion * Fear Factory (sopimus poistui yhtyeen ensimmäisen hajoamisen jälkeen) *Fever 333 * Gojira * Hatebreed * Ill Niño * Killswitch Engage * Kvelertak * Life of Agony (1990-luvulla) * Megadeth (2006-2012) * Machine Head * Mercyful Fate (1980-luvulta 1990-luvulle) * Murderdolls * Mutiny Within * Negative * Nickelback * Nightwish * Obituary * Opeth * Pain * Pestilence (1980-luvulta 1990-luvun puoliväliin) * Porcupine Tree (paitsi Pohjois- Amerikassa ja Japanissa) * Royal Republic * Sepultura * Shelter * Slipknot * Soulfly * Spineshank * Stone Sour * Suffocation (1990-luvun puoliväliin) * Theory of a Deadman * Thornley * To My Surprise * Trivium * Waltari (1994) * Xentrix (1980-luvun loppupuolelta 1990-luvulle) * Korn Luokka:Warner Music Group
Aurinkomateria

Aurinkomateria (engl, "gas") on tähtitieteessä käytetty termi jolla on aurinkokunta luokiteltu karkeasti eri materiatyyppeihin niiden sulamispisteen perusteella. Aurinkomateria sisältää vedyn, heliumin, neonin ja argonin ja se kiinteytyy vasta lähellä absoluuttista nollapistettä. Muita materiatyyppejä ovat jäämateria ja maamateria. Aurinkokunnan kappaleet koostuvat näistä eri suhteissa. Esimerkiksi Maa on 70 prosenttisesti maamateriaa ja 30 prosenttisesti jäämateriaa, kun taas jättiläisplaneetat koostuvat pääasiassa aurinko- ja jäämateriasta. Esimerkiksi Jupiter on 90 prosenttisesti aurinkomateriaa ja 10 prosenttisesti jäämateriaa. == Lähteet== Luokka:Tähtitiede
Maamateria

Maamateria (engl, "rock") on tähtitieteessä käytetty termi jolla on jaoteltu aurinkokunnan rakennetta aineiden sulamispisteiden perusteella. Maamateria koostuu yhdisteistä, jotka pysyvät kiinteinä jopa lähes 2 000 °C lämpötiloissa. Näitä ovat pii, magnesium, alumiini, rauta, happiyhdisteet. Muita materiatyyppejä ovat jäämateria ja aurinkomateria. Aurinkokunnan kappaleet koostuvat näistä eri suhteissa. Esimerkiksi Maa on 70 prosenttisesti maamateriaa ja 30 prosenttisesti jäämateriaa. == Lähteet== Luokka:Tähtitiede
Jäämateria

Jäämateria () on tähtitieteessä käytetty termi, jolla on jaoteltu aurinkokunnan rakennetta aineiden sulamispisteiden perusteella. Jäämateria koostuu yhdisteistä, jotka haihtuvat helpohkosti, mutta kiinteytyvät vielä suhteellisen korkeissa lämpötiloissa. Näitä ovat hapen, typen ja hiilen vety- yhdisteet. Muita materiatyyppejä ovat maamateria ja aurinkomateria. Aurinkokunnan kappaleet koostuvat näistä eri suhteissa. Esimerkiksi Maa on 70-prosenttisesti maamateriaa ja 30-prosenttisesti jäämateriaa, kun ulommat planeetat koostuvat pääasiassa jäämateriasta. Esimerkiksi Uranus on 80-prosenttisesti jäämateriaa, 10-prosenttisesti aurinkomateriaa ja 10-prosenttisesti maamateriaa. == Lähteet== Luokka:Tähtitiede
Kurpat

Kurpat (Scolopacidae) on runsaslajinen lintuheimo rantalintujen (Charadriiformes) lahkossa, kahlaajien (Charadrii) alalahkossa. Lajeista suurin osa syö pieniä selkärangattomia eläimiä, joita ne etsivät mudasta tai maaperästä. Lajien eripituiset nokat mahdollistavat ruokailun samassa elinympäristössä, kuten rannoilla, ilman että eri lajit kilpailevat suoraan ruuasta. ==Suvut== Kurppiin kuuluu BirdLife Suomen mukaan 16 sukua: * Actitis – rantasipit * Arenaria – karikukot * Bartramia – preeriakahlaaja * Calidris – sirrit * Coenocorypha – töpökurpat * Gallinago – kurpat * Limnodromus – kurppelot * Limosa – kuirit * Lymnocryptes – jänkäkurppa * Numenius – kuovit * Phalaropus – vesipääskyt * Prosobonia – seurasaartensirrit * Scolopax – lehtokurpat * Steganopus – amerikanvesipääsky * Tringa – viklot * Xenus – rantakurvi ==Lähteet== * Luokka:Seulonnan keskeiset artikkelit
Punamultahallitus

Punamultahallitus on hallitus, jonka rungon muodostavat Suomen Sosialidemokraattinen Puolue ja Suomen Keskusta (aikaisemmin Maalaisliitto). Punamulta on talonpoikaisten rakennusten maalaamiseen käytetty maali. Poliittisena nimityksenä substantiiviattribuutti ”puna” tarkoittaa sosialidemokraatteja, ja multa viittaa peltoon ja maaseutuun eli keskustan historiallisiin juuriin. Ensimmäinen punamultahallitus oli edistyspuolueeseen kuuluneen Cajanderin hallitus. Mikäli hallitukseen on kuulunut runkona SDP:n sekä Keskustan lisäksi SKDL tai sen seuraaja Vasemmistoliitto on hallitusta kutsuttu kansanrintamahallitukseksi. Yleislänsieurooppalaisessa kielenkäytössä punamultaa tai kansanrintamaa vastaa nykyään lähinnä keskusta-vasemmistolainen hallitus. Vanhasen I hallitus oli punamultahallitus, sillä Kokoomus ja Vasemmistoliitto olivat oppositiossa. == Punamultahallitukset == Seuraavissa hallituksissa on ollut mukana sekä SDP että Keskusta (Maalaisliitto), usein myös RKP sekä liberaalit Edistyspuolue, KP ja LKP; mutta ei Kokoomusta eikä Suomen Kansan Demokraattista Liittoa/Vasemmistoliittoa. * 12.3.1937-1.12.1939 - Cajanderin III hallitus * 1.12.1939-27.3.1940 - Rytin I hallitus * 17.1.1951-20.9.1951 - Kekkosen II hallitus * 20.9.1951-9.7.1953 - Kekkosen III hallitus * 5.5.1954-20.10.1954 - Törngrenin hallitus * 20.10.1954-3.3.1956 - Kekkosen V hallitus * 3.3.1956-27.5.1957 - Fagerholmin II hallitus * 4.9.1972-13.6.1975 - Sorsan I hallitus * 6.5.1983-30.4.1987 - Sorsan IV hallitus * 17.4.2003-24.6.2003 - Jäätteenmäen hallitus * 24.6.2003-19.4.2007 - Vanhasen I hallitus ==Katso myös== * Porvarihallitus * Sateenkaarihallitus * Sinipunahallitus * Kansanrintamahallitus == Lähteet == Luokka:Hallituskoalitiot
The Actors Studio

The Actors Studio on vuodesta 1947 toiminut elokuva- ja teatterinäyttelijöiden työpaja, joka sijaitsee New Yorkissa Yhdysvalloissa. == Lähtölaukaus ja perustaminen == The Actors Studion perustivat Cheryl Crawford, Elia Kazan ja Robert Lewis vuonna 1947 New Yorkiin. Actors Studio ei ollut aluksi eikä ole nykyäänkään varsinainen koulu tai koulutusohjelma, vaan näyttelijöiden ja ohjaajien työpaja ja harjoituskenttä. == Taiteen kehittäminen == Studiossa työskentely kulminoituu Konstantin Stanislavskin ja Lee Strasbergin oppeihin metodinäyttelemisestä ja sen prosessista, jossa voidaan erottaa näyttämötaiteen eri elementit itse produktion tuottamisesta. Esimerkiksi näyttelijän ei tarvitse tällöin keskittyä lopullisen suorituksen hiontaan, vaan prosessiin, jolla etsitään ja löydetään luovan inspiraation tulos kuvattavasta henkilöhahmosta. Oleellinen osa prosessia ovat mielikuva-, tunnemuisti- ja assosiointiharjoitteet. == Jäsenyys == Actors Studion jäsenyys on ilmainen ja ikuinen. Jäseneksi pyrkivien näyttelijöiden on läpäistävä kaksi pääsykoetta, joista ensimmäinen esitetään rivijäsenille ja toinen kolmelle merkittävälle näyttelijäjäsenelle, jotka kuuluvat Actors Studion johtokuntaan. Actors Studion presidentit ovat näyttelijät Ellen Burstyn, Harvey Keitel ja Al Pacino. == Uudet koulutusohjelmat == Actors Studiolla oli vuosina 1994-2005 yhteistyösopimus New Yorkissa toimivan New School Universityn kanssa, joka tarjosi koulutusta maisteritasoiseen tutkintoon saakka näyttelijä-, ohjaaja- ja käsikirjoittajaopiskelijoille. The New School For Drama -opinto-ohjelman vierailevia luennoitsijoita ja kouluttajia olivat Actors Studion jäsenet, maailmankuulut näyttelijät, ohjaajat ja käsikirjoittajat. Kun sopimus New School Universityn kanssa raukesi toukokuussa 2005, kolmivuotinen The Actors Studio Drama School -koulutusohjelma siirtyi New Yorkin Pace Universityyn ja uusin tiloihin. == Inside the Actors Studio eli televisiosarja Tähdet kertovat == Yhdysvaltalaisen Bravo-televisiokanavan tuottama ja James Liptonin juontama ohjelma Tähdet kertovat kutsuu The Actors Studion jäseniä usean tunnin mittaisiin haastattelutuokioihin. Tästä haastattelusta ja yleisönä olevien näyttelijä-, käsikirjoittaja- ja ohjaajaoppilaiden kysymys/vastaus -osioista koostetaan alle tunnin mittainen televisio-ohjelma. Ohjelman ensimmäinen vieras oli Paul Newman, joka toimi Actors Studion presidenttinä vuosina 1982-1994. == Aiheesta muualla == *Inside the Actors Studio *New School University Luokka:Yhdysvaltain elokuva Luokka:Teatterikoulut
Nidavellir

Nidavellir on skandinaavisessa mytologiassa kääpiöiden asuttama maailma. Toisinaan käytetty nimi Svartalfheim viittaa mustiin haltioihin, ja tätä nimitystä käytetään samasta rodusta kuin kääpiöt. Nidavellirin kerrottiin olevan muuten samanlainen kuin ihmisten maailma Midgård, mutta se sijaitsi peilikuvana maan alla. Mytologian mukaan maailma oli jakautunut yhdeksään maailmaan, joista Asgårdin kerrottiin sijaitsevan ylimpänä. Maailmoja yhdisti elämänpuu Yggdrasil. Luokka:Skandinaavinen mytologia
Vanaheim

Vanaheim (muinaisnorjaksi vanaheimr "vaanien koti") on Skandinaavisessa mytologiassa jumalien toisen suvun, vaanien, asuinpaikka. Se sijaitsi Asgårdissa, joka taas on ylimpänä universumin maailmoista. Vaanit olivat maanviljelyn, luonnon ja hedelmällisyyden jumalia, kun taas aasojen mielenkiinto kohdistui sotaan ja intohimoon. Vanaheim lasketaan yleensä omaksi maailmakseen, koska se mainitaan Runo-Eddan runossa Alvíssmál. == Lähteet == Luokka:Skandinaavinen mytologia
CD-rekisterikilpi

CD-rekisterikilpi on diplomaattista koskemattomuutta nauttiville henkilöille (yleensä diplomaateille) myönnettävä auton rekisterikilpi. CD on lyhenne ranskan sanoista corps diplomatique (). Suomalaisissa CD-kilvissä pohjaväri on sininen; kirjaimet ja numerot ovat valkoiset. Alun perin maiden numerointi määräytyi sen mukaan, monentenako aakkosjärjestyksessä maan ranskankielinen nimi on Suomessa olevista suurlähetystöistä. Numerointi aloitettiin luvusta 10. (esimerkiksi ”Saksa” = ”Allemagne”). Myöhemmin Suomeen avatuille suurlähestystöille tai muille organisaatioille on annettu numero listan loppupäässä olevista vapaista numeroista. Kilven kaksi ensimmäistä numeroa kertovat, minkä maan diplomaatista on kyse, viimeiset numerot yleensä auton omistajan arvoasemasta. Niinpä esimerkiksi CD-1001 on Saksan suurlähettilään auto. CD-kilvillä varustetuilla autoilla on sekä virallisia että käytännön sanelemia erioikeuksia. Diplomaattiautoille on esimerkiksi Helsingissä varattu omia pysäköintipaikkoja. Virheellisestä pysäköinnistä määrätään diplomaattiautoille sakkoja kuten muillekin autoille, mutta diplomaattien erioikeuksien takia maksamattomia sakkoja ei ole mahdollista periä normaalein tavoin, ja osa sakoista jääkin vuosittain siksi maksamatta. == Luettelo Suomessa käytettävien CD-rekisterikilpien maakohtaisista numeroista == Numero Valtio / toimija 10 12 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 46 47 48 49 50 51 55 Itämeren merellisen ympäristön suojelukomissio 56 57 UNU-WIDER 58 59 60 61 62 63 64 65 66 Kansainvälinen siirtolaisuusjärjestö 67 68 69 71 74 76 77 78 79 Euroopan kemikaalivirasto 80 82 83 Pohjoismaiden investointipankki 84 85 86 87 88 89 90 91 92 == Lähteet == *Trafi: Diplomaattikilvet *CD-kilvet === Viitteet === == Aiheesta muualla == Luokka:Rekisterikilvet Luokka:Diplomatia
Muspelheim

Muspelheim (myös Muspel, ja Múspell), on skandinaavisessa mytologiassa etelässä sijaitseva ja tulijättiläisten asuttama hehkuvan kuuma maailma. Muspelheimia hallitsee Surtur-jättiläinen tulisen miekkansa kanssa. Aikojen alussa Muspelheimin kuumuus ja kylmästä Niflheimista tullut jää kohtasivat, ja jää suli vedeksi Ginnungagapissa. Tästä syntyivät ensimmäiset elolliset olennot. Muspelheimista lentäneet kipinät loivat planeetat, tähdet ja komeetat. Toisen tarun mukaan Muspelheimissä asuva Bergelmir-jättiläinen ja hänen vaimonsa ottivat tulisesta maasta kiinni lentäviä kipinöitä ja kiinnittivät ne taivaan tähdiksi. Ragnarökissä Surtur johtaa Muspelheimin jättiläiset taisteluun aasajumalia vastaan ja tuhoaa koko maailman tulella. == Lähteet == Luokka:Skandinaavinen mytologia
Niflheim

Niflheim tai Niflheimr ( "Sumun koti") on skandinaavisessa mytologiassa jään, sumun, pimeyden ja kylmyyden valtakunta. Nimi voidaan johtaa muinaisenglannin pimeää tarkoittavasta sanasta nifle, ja saksan sekä latinan pilveä tarkoittavasta sanasta neble. Muoto Niflheimr esiintyy vain kahdessa lähteessä, Gylfaginningissa ja Hrafnagaldr Óðins -tekstissä. Niflheimissä asuivat jääjättiläiset, ja sen kerrotaan sijainneen pohjoiseen Ginnungagapista, maailman alkulähteestä. Joissain lähteissä Niflheim ja kuoleman valtakunta Helheim kuvataan samaksi maailmaksi. Toisissa lähteissä Helheim on osa Niflheimistä. Mytologian mukaan maailma oli jakautunut yhdeksään maailmaan, joita yhdisti elämänpuu Yggdrasil. Niflheim on Yggdrasilin kolmannen juuren alla, lähellä Hvergelmir-lähdettä. Gylfaginningin mukaan Niflheim oli toinen kahdesta alussa olleista valtakunnista, joista toinen oli Muspelheim, tulen valtakunta. Näiden kahden valtakunnan, kuuman ja kylmän, välissä alkoi luominen. Myöhemmin niiden väliin syntyi Helheim, paikka jonne muut kuin soturikuoleman kokeneet joutuivat. == Gylfaginning == Snorri Sturlusonin Gylfaginningissa kuningas Gylfi saa Odinilta opetusta kolmen miehen hahmossa. Gylfi oppii Jafnhárrilta, joka on yksi noista kolmesta miehestä, että Nilfheim oli ensimmäinen Muspelheimin jälkeen rakennetuista maailmoista: . Myöhemmin Þriðina (Thridi), Odin kertoo Gylfille, Niflheimin jään ja Múspelheimin liekkien kohtaamisen aloittaneen luomisen ja Ymirin syntymän: Kertomuksessa maailmanpuu Yggdrasillista, Odin kertoo Jafnhárrina Gylfille Niflheimrin sijaitsevan kolmannen juuren alla, missä Ginnungagap kerran sijaitsi: Gylfi sai lisäksi tietää että Lokin luotua Helin, asetti Odin Helin Niflheimiin: Näin Helistä tuli sairauteen ja vanhuuteen kuolleiden valtakunnan emäntä. Viimeinen maininta Niflheimistä esiintyy kohdassa jossa jättiläinen on saanut valmiiksi Asgardin ja Thor tappaa hänet: == Hrafnagaldr Óðins == Hrafnagaldrin Óðinssa on opastavia mainintoja Niflheimistä joka sijaitsi kaukana pohjoisessa, missä aurinko (Alfrisin valaisija) jahtaa yötä kun se nousee: :Riso raknar, :rann álfraudull, :nordr at niflheim :nióla sótti; :upp nam ár Giöll :Úlfrúnar nidr, :hornþytvalldr :Himinbiarga. :Voimat nousevat, :Haltijoiden valaisijasta :pohjoiseen kohti Niflheimia :jahdaten yötä. :Ylhäällä Argjöll juoksee :Ulfrun poika, :mahtava torvensoittaja, :taivaan korkeuksissa. == Lähteet == Luokka:Skandinaavinen mytologia
Jotunheim

Jötunheim oli skandinaavisessa mytologiassa yksi yhdeksästä maailmasta, jääjättiläisten ja kivijättiläisten asuinpaikka. Se sijaitsee Midgårdista itään, valtameren takana olevilla äärimmäisillä rannoilla. Jättiläiset kävivät usein sotaa jumalten kanssa, joiden maailman Asgårdin erotti Jotunheimista Iving-joki, joka ei koskaan jäädy. Mytologian mukaan maailmoja yhdisti elämänpuu Yggdrasil. Yksi Yggdrasilin kolmesta juuresta ulottuu Jotunheimiin ja imee ravintoa Mimirin (tunnetaan myös nimellä Mimer) kaivosta. Jotunheimia hallitsee jääjättiläisten pelätty kuningas Thrym. Jotunheimin suurinta kaupunkia ja linnoitusta Utgardia puolestaan pitää hallussaan Utgarda-Loki. Muita linnoituksia ovat Gastropnir, Menglad-naisjätin koti, ja Thrymheim, Thiazin vuorilinna. Suomalainen metalliyhtye Moonsorrow on levyttänyt 20-minuuttisen kappaleen nimeltä Jotunheim. == Lähteet == Luokka:Skandinaavinen mytologia
LMP

LMP on lyhenne, joka tarkoittaa muun muassa seuraavia: * Lampedusan lentoasema * Lehet Más a Politika, unkarilainen puolue * Magyar Liberális Párt, Unkarin liberaalipuolue * Le Mans Prototype, rata-autojen luokka
Le Mans

Le Mans on kaupunki Sarthejoen varrella Ranskassa. Se sijaitsee Pays de la Loiren hallintoalueella ja on Sarthen departementin pääkaupunki. Kaupungissa on 142 626 asukasta (vuonna 2010). == Historia == Paikalla oli antiikin aikana roomalainen kaupunki Vinidium Gallia Lugdunensisin provinssissa. 200-luvulla rakennettu amfiteatteri on yhä näkyvissä kaupungissa. 1000-luvulla Le Mans toimi Anjoun ja Normandian hallitsijoiden kamppailukenttänä. 1000-luvulla aloitettiin Le Mansin katedraalin rakennustyöt. == Autourheilu == Autourheilun harrastajat tuntevat kaupungin Le Mansin 24 tunnin ajosta, joka on 24 tuntia kestävä autokilpailu ja yksi maailman tärkeimmistä urheilutapahtumista. Kilpailussa on tavoitteena vuorokauden yhtämittaisessa ajossa ajaa pisin mahdollinen matka. Kilpailu ajetaan Circuit de la Sarthen radalla lähellä Le Mansin kaupunkia. Kilpailua on ajettu vuodesta 1923 saakka. Kilpailusta on myös tehty dokumenttien lisäksi Lee H. Katzinin ohjaama fiktiivinen elokuva Le Mans (1971), jonka pääosassa on Steve McQueen. Uudempi elokuva on Le Mans 66 – täydellä teholla vuodelta 2019. == Lähteet == == Aiheesta muualla == thumb|left|Gallo-roomalainen seinä * Tietoja kaupungista *
Ilamatepec

Ilamatepec, myös Santa Ana, on korkein (2381 metriä) tulivuori El Salvadorissa. Ilamatepec purkautui rajusti 1. lokakuuta 2005, sylkien tuhkaa ja kiviä 1,5 kilometrin päähän. Ilamatepec sijaitsee 70 km länteen San Salvadorista. Tätä ennen Ilamatepec purkautui varmasti vuonna 1904 ja vahvistamattomien tietojen mukaan myös 1920. == Vahingot == Vuoden 2005 purkauksen seurauksena kaksi henkilöä kuoli, purkauksen jälkeiset rankkasateet aiheuttivat mutavyöryjä, jotka surmasivat 31 henkilöä. == Lähteet == ==Aiheesta muualla== * Purkautumisen ensimerkit * Tietoja tulivuoresta * Uutisia Google news * Kuvia Googlessa * Satelliittikuva Luokka:El Salvadorin tulivuoret Luokka:Pohjois-Amerikan vuoret
Bumba

Bumba on: *Kaupunki Kongon demokraattisessa tasavallassa, katso Bumba (Kongon demokraattinen tasavalta). *Kraatteri Rheassa, katso Bumba (Rhea). *Jumala bushongojen mytologiassa, katso Bumba (jumala).
Bumba (Kongon demokraattinen tasavalta)

Bumba on kaupunki Kongon demokraattisessa tasavallassa. Se sijaitsee maan pohjoisosassa ja Kongo-joella. Bumbasta kulkee rautatie Isiroon. Vuonna 2004 kaupungissa oli vajaat 90 000 asukasta. == Lähteet == Luokka:Kongon demokraattisen tasavallan kaupungit
Luettelo Uuden-Seelannin saarista

Tämä on luettelo Uuden-Seelannin saarista. *Alderman Islands *Anchorage Island *Antipodisaaret *Arapaoa Island *Aucklandinsaaret **Auckland Island **Adams Island *Bench Island *Big South Cape Island *Bountysaaret *The Brothers *Campbellinsaaret **Campbellinsaari **Dent Island **Folly Island **Jacquemart Island *Cavalli Islands *Chalky Island *Chathamsaaret **Chatham **Pitt Island *Channel Islands *Codfish *Cuvier Island *Dome Islands *D'Urville Island *Dragon Island *Entrance Island *Eteläsaari *Goat Island *Great Barrier Island *Green Island *Harwich Island *Hen and Chicken Islands *Inch Clutha *Little Barrier Island *Kapiti *Kawau *Kermadecsaaret **Macauley **Raoul Island *Makaro *Mana *Matakana *Matiu *Maud *Mercury Islands *Mokoia *Mokopuna *Motiti *Motuariki *Motukawaosaaret *Moturoa / Rabbit Island *Motutaiko *Motutapu *Native Island *Noble Island *Open Bay Islands *Pearl Island *Pig Island *Pigeon Island *Pohjoissaari *Pomona *Ponui *Poor Knights Island *Portland Island *Pourewa *Quail Island *Rakaia *Rakino *Rangitata *Rangitoto *Resolution Island *Rona *Ruapuke *Saint Martin Island *Secretary Island *Slipper Island *Snaressaaret *Stewartinsaari *Takapourewa *Three Kings Islands *Tiritiri Matangi *Titisaaret *Tonga *Tuhua *Ulva *Waiheke *Whakaari eli White Island *Whale Island *Whanganui *White Island Uuden-Seelannin saaret *
Luettelo Intian saarista

Tämä on luettelo Intian saarista. *Andamaanit *Srirangapatna *Shivanasamudram *Srirangam *Chorao *Diu *Divar *Lakkadiivit *Majuli *Monroe Island *Butcher Island *Cross Island *Elephanta Island *Middle Ground *Oyster Rock *Salsette Island *Nikobaarit *Rameswaram *Sriharikota *Vashee *Willington Island == Aiheesta muualla == Saarista Intian saaret * pl:Indie#Wyspy
Andamaanit

Andamaanit on Bengalinlahdella sijaitseva Intialle kuuluva saaristo, joka on osa suurempaa Andamaanien ja Nikobaarien saariryhmää. Andamaanien asukasluku oli vuoden 2011 väestönlaskennassa 343 125. Saarten suurin kaupunki on Port Blair. Andamaanit koostuu 550 saaresta, joista 26 on asutettuja. Saarilla on maapinta-alaa yhteensä 6 408 neliökilometriä. Saariketjun pituus on 352 kilometriä. Saarten alkuperäisasukkaat, joita ei ole paljon jäljellä, puhuvat andamaanilaisia kieliä. Ne jaetaan Isojen Andamaanien (Great Andamanese) ja Pienten Andamaanien kieliin. ==Lähteet== == Aiheesta muualla == Luokka:Andamaanit ja Nikobaarit Luokka:Intian valtameri
Nikobaarit

Nikobaarit ovat Intialle kuuluva saariketju Intian valtamerellä. Ne ovat osa Andamaaneja ja Nikobaareja. Nikobaarit koostuvat 22 saaresta. Saarten maapinta-ala on yhteensä 1 841 neliökilometriä. Nikobaareilla oli 36 819 asukasta vuoden 2011 väestönlaskennassa. Noin 65 % asukkaista on alkuperäisväestöä. Loput ovat muuttaneet pääasiassa muualta Intiasta sekä Sri Lankasta. Saariryhmän nimi tullee Chola-dynastian aikaisesta nimestä saarille: Nakkavaram, joka tarkoittaa tamiliksi "alastonta miestä".John Keay: India: A History (Google teoshaku, s. 222) == Maantiede == thumb|Nikobaarien sijainti Intian valtameressä. Nikobaarit sijaitsevat Andamaanien saariston eteläpuolella ja alle 200 kilometriä luoteeseen Sumatran saaresta. Intian eteläisin kohta, Indira Point, sijaitsee Great Nicobar -saarella. Samalla saarella on saariryhmän korkein kohta Mount Thullier (642 metriä). Nikobaarien saaret jakautuvat kolmeen ryhmään: * pohjoinen ryhmä: Car Nikobar (127 km²) ja Batti Malv (2 km²) * keskinen ryhmä: Chowra (8 km²), Teressa (101 km²), Poahat (13.3 km²), Katchal (174 km²), Camorta (188 km²), Nancowry (67 km²), Trinket (86 km²), Isle of Man ja Tillangchong (17 km²) * eteläinen ryhmä: Bara Nikobar (1045 km²), Chota Nikobar (157 km²), Kondul (4 km²), Pulomilo (1 km²) Meroe, Trak, Treis, Menchal, Kabra, Pigeon ja Megapod == Historia == Saarten uskotaan olleen asutettuja tuhansia vuosia. Alkuperäisväestö puhuu kuutta muihin mon- khmer-kieliin kuuluvaa nikobaarikieltä. Great Nicobarin eteläkärjessä asuva pieni alkuperäisheimo shompenit ovat ainakin kahden tutkimuksen mukaan itsenäisiä Kaakkois-Aasian mesoliittisen kauden metsästäjä-keräilijöiden jälkeläisiä. Shompenit puhuvat ainakin kahta luultavasti isolaattikieltä, jotka ilmeisesti eivät ole sukua nikobaarikielille, eivät ehkä edes toisilleen. Kolonialismin historia Nikobaareilla alkoi 1756. Silloin Tanskan Itä-Intian kauppakomppania hallitsi silloin Frederiksøerne-nimellä tunnettuja saaria mantereelta Tranquebarista (nykyisin Tharangambadi) ja perusti tukikohdan Great Nicobarille. Vuonna 1760 tukikohta siirrettiin Kamortan saarelle. Tanskan kuninkaan aloitteesta herrnhutilaiset lähetyssaarnaajat yrittivät perustaa tukikohdan Nancowryyn vuonna 1766, mutta saarten asuttaminen keskeytyi useaan otteeseen malariaepidemioiden takia. Vuosina 1778-1783 Itävalta yritti perustaa siirtokunnan saarille erehdyttyään luulemaan, että Tanska oli unohtanut saaria koskevat vaatimuksensa. Tanskalaiset hylkäsivät viimeiset siirtokuntansa saarilla vuonna 1848. Tanskan hallinta saarilla päättyi virallisesti 16. lokakuuta 1868, kun maa myi oikeutensa Britannialle. Vuonna 1869 saarista tuli osa Brittiläistä Intiaa.ABOUT THARAGAMBADI VILLAGE(pdf) Toisen maailmansodassa vuosina 1942–1945 saaret olivat japanilaisten miehittämiä. == Lähteet == == Aiheesta muualla == Luokka:Andamaanit ja Nikobaarit Luokka:Intian valtameri Luokka:Tanskan entiset siirtomaat
Harald Kaunotukka

Harald Kaunotukka (, , , 850–933) oli Norjan perustaja ja maan ensimmäinen kuningas. Hän oli Norjan kuninkaana vuosina 872–931. Harald oli Norjan kaakkoisosan hallitsijan Halvdan Mustan poika, ja hän seurasi isäänsä jo kymmenvuotiaana. Harald Kaunotukka valloitti vuonna 866 useita pieniä kuningaskuntia, ja vuonna 872 hän julistautui koko Norjan kuninkaaksi. Tosiasiassa Harald hallitsi lähinnä Norjan rannikkoalueita, ja muualla todellista valtaa käyttivät paikalliset päälliköt. Haraldin kova hallinto ja ankara verotus ajoivat useita mahtimiehiä maasta, muun muassa Islantiin, Skotlantiin ja Irlantiin. Näin Harald osaltaan oli myötävaikuttamassa viikinkiretkien kasvuun. Harald Kaunotukka valloitti myös Orkneysaaret ja Shetlannin. Haraldin valtakauden loppuaikoja varjostivat hänen lukuisten poikiensa keskinäiset taistelut vallasta. Vanheneva Harald luovutti ylimmän vallan suosikilleen Eerik Verikirveelle, joka hallitsi kuninkaana isänsä rinnalla. Haraldin valtakauden jälkeen maata jälleen hallitsivat erilaiset ryhmitelmät jaarleja ja Haraldia vähäpätöisempiä kuninkaita. Vasta Olavi Pyhä pystyi vuonna 1015 yhdistämään maan uudelleen, jolloin myös kristinuskosta tehtiin Norjan ainoa sallittu uskonto. Harald Kaunotukka on yksi päähenkilöistä televisiosarjassa Viikingit kausilla 4–6. Häntä esittää näyttelijä Peter Franzén. == Puolisot == * Gyda Eiriksdotter * Åsa Håkonsdotter * Ragnhild Eiriksdotter * Svanhild Øysteinsdotter * Åshild Ringsdotter * Snøfrid Svåsedotter * Tora Mosterstong == Snøfrid Svåsedotter == Snøfrid Svåsedotter eli Snöfrid Svåsentytär oli Heimskringlan ja Ågrip kuningassaagojen mukaan yksi Norjan kuninkaan Harald Kaunotukan monista vaimoista jonka Snorre Sturlasson kertoo olleen saamelainen. Saagoissa kerrotaan kuinka Harald rakastuu yliluonnollisen kauniiseen Snøfridiin eikä lopulta halua luopua tämän ruumista edes naisen kuoleman jälkeen. Norjalaiset historioitsijat ovat hiljattain halunneet nähdä Snøfridin saamelaisuuden symbolina. Tämän avioliittoa kuningas Haraldin kanssa voidaan näin pitää kertomuksena norjalaisten ja saamelaisten välisestä varhaisesta poliittisesta liittoutumasta. Norjalainen filologian tutkija Else Mundal ja uskontohistorian tutkija Gro Steinslant puoltavat tätä näkemystä kansojen välisestä liitosta. Heidän mukaansa Haraldin avioliitto solmi näin heimojen välisen siteen.Steinsland, a.a., sid 451.http://cornelius.tacitus.nu/heimskringla/harald-harfager/21-30.htm#25 == Lapsia == * Eerik Verikirves * Haakon Hyvä == Lähteet == Luokka:Norjan kuninkaat Luokka:Viikingit Luokka:Keskiajan henkilöt Luokka:930-luvulla kuolleet Luokka:850-luvulla syntyneet